
     О Б Щ И Н С К И   С Ъ В Е Т  -  П А З А Р Д Ж И К
Р Е Ш Е Н И Е

№240
от 20 септември 2023 година, взето с Протокол №10
ОТНОСНО: Разрешаване изработването на Подробен устройствен план – Парцеларен план за трасе на електропровод, водопровод и канализация до проектни УПИ, образувани от ПИ 55155.20.19 в местност Якуба, землището на гр. Пазарджик, общ. Пазарджик.
Общински съвет – Пазарджик, след като обсъди предложението на кмета на Община Пазарджик на основание чл. 21, ал. 1, т. 8 и т. 11 във връзка с ал. 2 от ЗМСМА, чл. 124а, ал. 1 и чл. 124б, ал. 1 от ЗУТ и след станалите разисквания,
Р Е Ш И:

І. Разрешава изработването на ПУП – Парцеларен план за трасе на електропровод, водопровод и канализация до проектни УПИ, образувани от ПИ 55155.20.19 в местност Якуба, землището на гр. Пазарджик, общ. Пазарджик.
 II. Одобрява заданието по чл. 125 от ЗУТ, придружаващо искането на възложителя.

ІIІ. Изразява предварително съгласие за прокарване на електропровод, водопровод и канализация. 
Предвижда се трасетата на захранващите водопровод и канализация да започнат от съществуващи  водопровод и канализация до края на регулацията – при  кв. 542 и 545 по плана на гр. Пазарджик, а електропровода от УПИ VII –ТП  в  кв. 42 по плана на гр. Пазарджик /Трасе, определено на комисия по чл.71 от ЗУТ – края на регулацията на гр. Пазарджик/. 

 Предвижда се проектните трасета по Парцеларния план да започнат североизточно от квартали 542 и 545 /края на регулацията на града/, като се установяват в ПИ 55155.20.92 – селскостопански, горски, ведомствен път, насочват се на северозапад, пресичат ПИ 55155.20.88 –  напоителен канал и стигат до ПИ 55155.20.87, селскостопански, горски, ведомствен път, установяват се по него, на изискващите сервитути помежду си в посока североизток и достигат до проектните УПИ. Проектните трасета на водопровода и канализацията продължават и в обхвата на ПИ 55155.20.84 с оглед захранване на проектен УПИ II-185.

Предвиждат се отклонения до проектните УПИ от водопровода и канализацията, както и от електропровода до ново електромерно табло, разположен в проектен ПИ 55155.20.197 – предвиден за разширение на път, собственост на инвеститора.

Сервитутите на проектните проводи се застъпват, като са спазени всички необходими отстояния.
Засегнатата площ е около 1 490 кв.м, общинска публична собственост, съгласно означените трасета и регистъра на засегнатите имоти.

Във връзка с чл. 7, ал. 2 от Наредба № 16 от 9.06.2004 г. за сервитутите на енергийните обекти сервитутът на електропровода е намален на 1 м от двете му страни със съгласието на носителя на сервитутни права.

ІV. Дава предварително съгласие за преминаване на трасетата през ПИ 55155.20.84, ПИ 55155.20.87, ПИ 55155.20.84 и ПИ 55155.20.92   – собственост на Община Пазарджик.

V. Определя срока на валидност на предварителното съгласие на една година от влизане в сила на настоящето решение.

